CELEX: 62018TN0379
Language: el
Date: 2018-06-22 00:00:00
Title: Υπόθεση T-379/18: Προσφυγή της 22ας Ιουνίου 2018 — WI κατά Επιτροπής

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/16
            
         
      Προσφυγή της 22ας Ιουνίου 2018 — WI κατά Επιτροπής
      (Υπόθεση T-379/18)
      (2018/C 341/28)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: WI (εκπρόσωποι T. Bontinck και A. Guillerme, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει τις προσβαλλόμενες αποφάσεις·
               
            
                  —
               
               
                  να διατάξει την καταβολή συντάξεως επιζώντος συζύγου στον [WI]·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής κατά της από 16 Αυγούστου 2017 απόφασης του Γραφείου Διαχειρίσεως και Εκκαθαρίσεως των Ατομικών Δικαιωμάτων (PMO) της Ευρωπαϊκής Επιτροπής, με την οποία απορρίφθηκε αίτημα του αιτούντος για χορήγηση σύνταξης επιζώντος συζύγου, καθώς και της σχετικής επιβεβαιωτικής απόφασης, ο προσφεύγων προβάλλει δύο λόγους ακυρώσεως.
      
                  1.
               
               
                  Με τον πρώτο λόγο προβάλλεται πρόδηλη πλάνη εκτιμήσεως της έννοιας του επιζώντος συζύγου καθώς και παράβαση του άρθρου 1δ, παράγραφος 2, και του άρθρου 17 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ), στο μέτρο που η Επιτροπή στηρίχθηκε σε περιοριστική και εσφαλμένη ερμηνεία της κατά ΚΥΚ έννοιας του επιζώντος συζύγου προκειμένου να απορρίψει το αίτημα του προσφεύγοντος να του αναγνωρισθεί το καθεστώς του επιζώντος συζύγου.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της χρηστής διοίκησης και του καθήκοντος μέριμνας, στο μέτρο που κατά τον προσφεύγοντα η Επιτροπή όφειλε να λάβει υπόψη τις ιδιαίτερες συνθήκες της συγκεκριμένης περιπτώσεως προκειμένου να ερμηνεύσει το άρθρο 17 του παραρτήματος VIII του ΚΥΚ υπό την έννοια ότι ο προσφεύγων θεμελίωνε δικαίωμα να λάβει σύνταξη λόγω της ιδιότητας του ως επιζώντος συζύγου.